paragraph_text: Klasa George Washington, klasa američkih balističkih podmornica i prva takva vrsta podmornice u svijetu. U razdoblju od 1958. do 1961. izgrađeno je ukupno pet plovnih jedinica, s tim da je prva, USS George Washington, započeta kao USS Scorpion klase Skipjack te u ranim fazama gradnje prerađena u balističku podmornicu produženjem trupa i dodavanjem odjeljenja s projektilima.